Bruxelles, 29.10.2009

COM(2009)604 final

Propunere de

REGULAMENT (CE, EURATOM) NR. … / 2009 AL CONSILIULUI

de ajustare, începând de la 1 iulie 2009, a ratei contribuției la sistemul de pensii al funcționarilor și al celorlalți agenți ai Comunităților Europene {SEC(2009)1466}

EXPUNERE DE MOTIVE

CONTEXTUL PROPUNERII

Motivele Și Obiectivele Propunerii În Fiecare An, Consiliul Trebuie Să Ia O Decizie, La Propunerea Comisiei, Privind Ajustarea Ratei Contribuției La Sistemul De Pensii Începând De La 1 Iulie. |

Context general În temeiul articolului 83a alineatul (4) din Statutul funcționarilor, Comisia trebuie să prezinte Consiliului în fiecare an o versiune actualizată a evaluării actuariale cincinale, în conformitate cu anexa XII la Statutul funcționarilor. În temeiul articolului 13 din anexa XII la Statutul funcționarilor, Eurostat a prezentat raportul privind această evaluare, în care se stabilește rata contribuției necesare pentru a menține echilibrul actuarial al sistemului de pensii. |

Dispoziții în vigoare în domeniul propunerii În fiecare an, trebuie prezentată o propunere privind ajustarea ratei contribuției la sistemul de pensii. |

Coerența cu alte politici și obiective ale Uniunii Nu se aplică. |

CONSULTAREA PăRțILOR INTERESATE ȘI EVALUAREA IMPACTULUI

Consultarea părților interesate |

211 | Metodele De Consultare Utilizate, Principalele Sectoare Vizate Și Profilul General Al Respondenților Elementele propunerii au fost discutate cu reprezentanții personalului, în conformitate cu procedurile adecvate. |

212 | Rezumatul răspunsurilor primite și modul în care au fost luate în considerare Propunerea ține cont de opiniile părților consultate. |

Obținerea și utilizarea expertizei |

229 | Nu a fost necesar să se recurgă la expertiză externă. |

230 | Evaluarea impactului - Scopul Propunerii Este De A Ajusta Rata Contribuției La Sistemul De Pensii Al Funcționarilor Și Al Celorlalți Agenți Ai Comunităților Europene Pentru A Se Asigura Echilibrul Actuarial Al Sistemului. - legislația în vigoare nu permite alternative. |

ELEMENTE JURIDICE ALE PROPUNERII

Rezumatul acțiunii propuse În Conformitate Cu Anexa Xii La Statutul Funcționarilor, Eurostat A Prezentat Un Raport Privind Evaluarea Actuarială A Sistemului De Pensii. Conform Acestei Evaluări, Rata Contribuției Necesare Pentru A Menține Echilibrul Actuarial Al Sistemului De Pensii Este De 11,3% Din Salariul De Bază. În Temeiul Articolului 83a Alineatul (4) Din Statutul Funcționarilor, În Care Se Arată Că Există O Diferență De Cel Puțin 0,25 De Puncte Între Rata Contribuției Aplicată În Prezent (10,9%) Și Rata Necesară Pentru Menținerea Echilibrului Actuarial (11,3%), Consiliul Trebuie Să Analizeze Dacă Rata Ar Trebui Adaptată, În Conformitate Cu Modalitățile Stabilite În Anexa Xii. În Temeiul Articolului 2 Alineatul (1) Din Anexa Xii, Ajustarea Nu Poate Avea Ca Rezultat O Contribuție Care Să Depășească Cu Mai Mult De Un Punct Procentual, În Plus Ori În Minus, Rata Aplicată În Anul Anterior. Prin Urmare, Comisia Propune Ca Rata Contribuției Să Fie Ajustată La 11,3% Începând De La 1 Iulie 2009. |

Temeiul juridic Statutul funcționarilor Comunităților Europene, în special articolul 83a și anexa XII la aceasta. |

Principiul subsidiarității Propunerea vizează un domeniu care ține de competența exclusivă a Comunității. Prin urmare, principiul subsidiarității nu se aplică. |

Principiul proporționalității Propunerea este conformă cu principiul proporționalității din următoarele motive: |

- Articolul 83a Din Statutul Funcționarilor Prevede Adoptarea Unui Regulament Al Consiliului; |

- Propunerea Nu Are Niciun Impact Financiar Asupra Cheltuielilor; Impactul Asupra Veniturilor Rezultă Direct Din Aplicarea Metodei De Ajustare Prevăzută În Statutul Funcționarilor. |

Alegerea instrumentelor |

Instrumentul propus: regulament. |

Alte instrumente nu ar fi fost adecvate din următoarele motive: - articolul 83a din Statutul funcționarilor prevede adoptarea unui regulament al Consiliului. |

IMPLICAȚIILE BUGETARE

Impactul ajustării ratei contribuției la sistemul de pensii asupra veniturilor este detaliat în fișa financiară prezentată în anexă. |

Propunere de

REGULAMENT (CE, EURATOM) NR. … / 2009 AL CONSILIULUI

de ajustare, începând de la 1 iulie 2009, a ratei contribuției la sistemul de pensii al funcționarilor și al celorlalți agenți ai Comunităților Europene

CONSILIUL UNIUNII EUROPENE,

având în vedere Tratatul de instituire a Comunității Europene,

având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite de Regulamentul (CEE, Euratom, CECO) nr. 259/68, în special articolul 83a și anexa XII la Statutul funcționarilor,

având în vedere propunerea Comisiei,

întrucât:

1. În conformitate cu articolul 13 din anexa XII la Statutul funcționarilor, Eurostat a prezentat la 1 septembrie 2009 raportul privind evaluarea actuarială pe anul 2009 a sistemului de pensii, care actualizează parametrii menționați în anexa respectivă. Conform acestei evaluări, rata contribuției necesare pentru a menține echilibrul actuarial al sistemului de pensii este de 11,3% din salariul de bază.

2. În consecință, pentru a se asigura echilibrul actuarial al sistemului de pensii al funcționarilor și al celorlalți agenți ai Comunităților Europene, este necesar ca rata contribuției să fie ajustată la 11,3% din salariul de bază,

ADOPTĂ PREZENTUL REGULAMENT:

Articolul 1

Începând cu 1 iulie 2009, rata contribuției menționate la articolul 83 alineatul (2) din Statutul funcționarilor este de 11,3%.

Articolul 2

Prezentul regulament intră în vigoare în ziua următoare datei publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președintele

FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI

1. TITLUL PROPUNERII:

Propunere de Regulament (CE, EURATOM) nr. …/2009 al Consiliului de ajustare, începând de la 1 iulie 2009, a ratei contribuției la sistemul de pensii al funcționarilor și al celorlalți agenți ai Comunităților Europene

2. LINII BUGETARE:

Capitolul și articolul:

400 - Impozitul pe salarii aplicabil funcționarilor și celorlalți agenți

Suma înscrisă în buget pentru exercițiul financiar respectiv (buget 2009):

575,7 milioane EUR

410 - Contribuțiile personalului la sistemul de pensii

Suma înscrisă în buget pentru exercițiul financiar respectiv (buget 2009):

389 milioane EUR

3. IMPLICAȚII FINANCIARE

( Propunerea nu are implicații financiare

( Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:

(milioane EUR cu o zecimală)

Linie bugetară | Venituri | Perioadă de 12 luni, începând cu data de 1.7.2009 | 2009 |

Articolul 400 | Implicații asupra resurselor proprii | -2.7 | -1.3 |

Articolul 410 | Implicații asupra resurselor proprii | 12.8 | 6.4 |

Situația după acțiune |

2010 | 2011 | 2012 | 2013 | 2014 |

Articolul 400 | -2.7 | -2.7 | -2.7 | -2.7 | -2.7 |

Articolul 410 | 12.8 | 12.8 | 12.8 | 12.8 | 12.8 |

4. MĂSURI ANTIFRAUDĂ

5. ALTE OBSERVAȚII

Metoda de calcul:

Contribuția la sistemul de pensii = noua contribuție – execuția pentru anul în cursNoua contribuție = execuția x noua rată/rata în vigoare

Efectul reducerii impozitelor = 21% din creșterea contribuției la sistemul de pensii.